Psykedelisk trance

Psykedelisk trance (også forkortet til «psytrance «eller «psy») er en variant av musikksjangeren trance som utviklet seg på slutten av 1990-tallet. Den er karakterisert av en ofte hardere bassgang, syntetiske rytmer, heftige temporiff samt diverse psykedeliske lyder og melodier.Ishkur (2005): «Ishkur's guide to Electronic Music» , Techno.org 

Psykedelisk trance ble en del av massemarkedet i 1995 da den britiske musikkpressen begynte å rapportere om en eksplosiv økning av goa trance. Siden den gang har sjangeren bredt seg ut og har nå en stor variasjon innen stemning, tempo og stil. Den ligger spekteret av hardcore, undergrunnsenden av ulike trancevarianter.Reynolds, Simon (2012): Energy Flash: A Journey Through Rave Music and Dance Culture, Soft Skull Press. Sjangeren er en etterfølger av goa trance. Det er gjerne disse to musikksjangrene som benyttes på ravefester. Goa fortsetter å utvikle seg ved siden av andre sjangre. Graham St John (2010): The Local Scenes and Global Culture of Psytrance, ISBN 1136944346.

Infected Mushroom fra Israel og Koxbox fra Danmark er noen av gruppene som har utmerket seg innen sjangeren.

 Opprinnelse og utvikling 
De første hippiene som kom til Goa i India på midten av 1960-tallet ble tiltrukket av stedet av flere årsaker, blant annet strendene, billige leveomkostninger, vennligsinnet lokalbefolkning, den indiske religiøse og åndelige praksis, og lett tilgjengelig indisk cannabis, som fram til midten av 1970-tallet var lovlig.

I løpet av 1970-tallet spilte de første DJ-er i Goa psykedelisk musikk av rockgrupper som The Grateful Dead, Pink Floyd og The Doors. I 1979 ved begynnelsen av den elektroniske dansemusikken, kunne denne musikken stundom bli hørt i Goa form av låter av grupper som Kraftwerk, men det var ikke før i 1983 at DJ-ene Laurent og Fred Disko, tett fulgt av Goa Gil, endret Goa-stilen til elektronisk-industriell musikk og EBM, som strømmet ut av Europa fra musikere som Frontline Assembly, Front 242, Nitzer Ebb as well as Eurobeat.Eugene ENRG (DJ Krusty) (2001): «Psychic Sonics: Tribadelic Dance Trance-formation – Eugene ENRG (aka DJ Krusty) interviews Ray Castle» i: St John, Graham: FreeNRG : notes from the edge of the dance floor (PDF). Altona, Victoria, Australia: Common Ground Pub. p. 166. ISBN 1-86335-084-5. St John, Graham (2001): «DJ Goa Gil: Kalifornian Exile, Dark Yogi and Dreaded Anomaly». Sitat: «Connecting three generations of music enthusiasts, Goa Gil is an imposing figure in the world of psychedelic trance.» Låtene ble mikset om, sangtekstene ble fjernet, melodiene ble sendt i loop og gjentagelser, og generelt ble lyden på alle vis manipulert før det hele ble presentert som «Goa-miks» til de som danset til musikken.St John, Graham, red. (2001): FreeNRG : notes from the edge of the dance floor (PDF). Altona, Victoria, Australia: Common Ground Pub, ISBN 1-86335-084-5, s. 167–168

Ved 1990-1991 lå ikke Goa under radaren for de fleste og ble et yndet mål for de som ønsket å feste. Etter hvert som miljøet ble større og bredere, spredte fester i Goa-stilen som over det meste av verden fra og med 1993. Fester som Pangaea og Megatripolis i Storbritannia bidro til å spre og fremme psykedelisk, elektronisk dansemusikk videre til en rekke land, som Australia, Japan, Tyskland, og andre land.Reynolds, Simon (2013): Energy Flash: A Journey Through Rave Music and Dance Culture. Soft Skull Press. ISBN 9780571289141. Sitat: «Psy-trance is an 'equal opportunity' genre when it comes to making the music too: there are leading exponents of psychedelic trance operating in Israel, Australia, Sweden, Greece, Denmark.»

 Referanser 

 Eksterne lenker 

Psytrance Festival Calendar - psytrance-festivaler
psyradio.fm - radiostasjon for psytrance, grunnlagt i 2004 med 4 ulike kanaler
PsyBeat, en annen psytrance-radio
 – Om de forskjellige trancestilene

Kategori:Musikksjangre